Covid-19: Finansiële hulp aan toerismebedryf … met voorwaardesMmamoloko Kubayi-Ngubane, minister van toerisme. (Foto: Dept of Tourism/Twitter) Mmamoloko Kubayi-Ngubane, minister van toerisme, het Dinsdag ŉ aantal ingrypings in die toerismebedryf aangekondig, wat die verspreiding van Covid-19 moet verhoed en ondernemings moet bystaan. Dit kom nadat pres. Cyril Ramaphosa Maandag ŉ algehele landwye afsondering (lockdown) aangekondig het wat geldig is vanaf Donderdagaand. Restaurante moet ook in dié tyd gesluit bly. Dié ingrypings sluit in dat besighede in die toerismebedryf finansieel bygestaan sal word weens die skade wat hulle ly as gevolg van ŉ afname in toeriste. Hiervoor het die regering R200 miljoen opsy gesit. Volgens ŉ verklaring op die departement se webtuiste sal die geld egter as volg verdeel word: Maroela Media het vroeër berig dat AfriForum regstappe oorweeg indien rasvereistes vir finansiële hulp aan sakeondernemings nie geskrap word nie. Solidariteit het intussen óók ŉ regsbrief hieroor aan die regering gestuur. Die Kaapstad Internasionale Lughawe. (Foto: Elaine Krige) Verdere maatreëls binne die toerismebedryf wat die verspreiding van die virus moet bekamp, sluit in dat alle buitelandse toeriste onmiddellik onder kwarantyn geplaas moet word. Toeriste wat die land binne die volgende drie weke verlaat, moet hulself ook aan toetse by die lughawe onderwerp. “Hierdie mense moet dus ten minste ŉ uur vroeër as gewoonlik by die lughawe aanmeld om te verhoed dat hulle hul vlug mis,” lui die verklaring. Internasionale vlugte na Lanseria-lughawe word ook tydelik opgeskort en enige toeriste vanaf hoërisikolande wat van nou af in Suid-Afrika land, sal nie in die land toegelaat word nie. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.